**V CONCURS D’EMPRENEDORIA INSTITUT POBLENOU**

Mitjançant el V Concurs d’Emprenedoria es vol premiar la tasca que, dia rere dia, realitza el nostre alumnat desenvolupant projectes i idees emprenedores de gran qualitat.

#  Objecte de la convocatòria

El V Concurs d’Emprenedoria Institut Poblenou, vol potenciar els treballs presentats al concurs, amb l’objectiu de reconèixer els valors innovadors i d’emprenedoria dels joves que veuen en les seves idees una nova forma d’emprendre dins de les tres famílies professionals.

Els projectes han de plantejar **idees innovadores sobre un nou producte o servei o la millora d’aquests**, en una perspectiva de negoci constitutiva d’empresa.

# Premis

En aquest concurs s’estableixen dos premis per dos categories:

* Premi millor projecte emprenedor de Grau Mitjà: 60€ targeta regal
* Premi millor projecte emprenedor de Grau Superior: 60€ targeta regal

Els dos equips guanyadors i els dos equips finalistes en les categories de grau mitjà i grau superior, participaran automàticament als Premis FP Emprèn de Barcelona i àrea metropolitana en representació de l’Institut Poblenou.

# Requisits de participació

Podran optar a la V edició del Concurs d’Emprenedoria de l’Institut Poblenou, tot l’alumnat que cursi actualment un cicle formatiu en el nostre centre.

La participació podrà fer-se *individual o en un equip de treball*. Tots els treballs han de comptar amb un *tutor/professor* que els hagi guiat en el procés de realització.

Els participants només podran presentar un únic projecte al concurs.

El plagi, sigui de llibres, revistes, Internet, etc. quedarà desqualificat per sí mateix.

La participació és voluntària i comporta l’acceptació d’aquestes Bases.

Els projectes podran estar realitzats de **forma individual o en grup**, atenent a l’adequació d’aquests a l’objecte d’aquesta convocatòria, valorant especialment projectes que destaquin per la seva qualitat i pel component innovador que proposin.

# Presentació dels projectes

Preinscripció dels projectes i participants:

**1a fase: PREINSCRIPCIÓ DELS PROJECTES I PARTICIPANTS**

Els/les participants hauran de :

* + - 1. Formalitzar la participació, mitjançant el FORMULARI GOOGLE, abans de les 23:00H del dia x de febrer.
			2. Adjuntar al formulari la fitxa participativa emplenant les dades que es demanen.
			3. Logotip de l’empresa en format .jpg o .png

**2na fase: PRESENTACIÓ DELS PROJECTES**

Els/les participants hauran de formalitzar la participació enviant el treball al **correu electrònic** emprenedoria@iespoblenou.org la següent documentació ABANS DE LES XXXX DEL DIA XX DE XXX

1.- Projecte empresarial en format digital

El projecte **haurà d’incloure, al menys, 6 dels 10 punts** del següent índex:

 **Índex del projecte:**

1. Presentació de la idea
2. Equip promotor (breu presentació dels membres de l’equip)
3. Descripció del producte i/o servei, tenint en compte aspectes de creativitat, originalitat i viabilitat
4. Model de negoci (eina: Model Canvas)
5. Estudi de mercat i avantatge competitiu (eines: Ubica’t, matriu de la competència, diagrama de posicionament i competència)
6. Pla de màrqueting i proposta comercial (vídeo màxim 2 minuts)
7. Organització i gestió (organigrama empresarial)
8. Forma jurídica i fiscalitat (breument, especificar el tipus de societat escollida i el motiu)
9. Pla econòmic financer
10. Valoració i conclusions (eina: anàlisi DAFO -punts forts i febles de la idea de negoci-)

**3ra fase: DEFENSA DELS PROJECTES**

Els/les participants que passin a la tercera fase, hauran de defensar el seu projecte davant d’un jurat integrat per 4 professors.

Des de la coordinació se’ls comunicarà el dia i hora en el que se’ls convoca per la defensa del projecte.

**4rta FASE: PRESENTACIÓ PROJECTES GUANYADORS I FINALISTES**

Els/les participants dels projectes guanyadors hauran d’enviar al **correu electrònic** emprenedoria@iespoblenou.org la següent documentació **ABANS DE LES XXXX DEL DIA XX DE XXX**:

Projecte empresarial definitiu amb els annexos en un document, o comprimits en una carpeta.

Manifestació de cessió de drets d’imatge

Vídeo del projecte presentat.

Altres documents que es considerin importants per completar el projecte.

**La fitxa d’inscripció** (la trobareu al Moodle, Alumne, Fitxa d’inscripció V Concurs d’Emprenedoria) o a la següent adreça: emprenedoria@iespoblenou.org

# Criteris de Valoració, puntuació i exposició

El jurat del V Concurs d’Emprenedoria Institut Poblenou, comunicarà als tutors els projectes seleccionats i l’ordre de presentació dels projectes.

La presentació d’aquest projecte es durà a terme a la sala d’actes davant el jurat, composat per membres de l’equip directiu i professorat dels diferents departaments de l’Institut. Es faran sessions de matí i tarda per facilitar l’assistència de tots els/les participants seleccionats.

Els/les participants que passen a la tercera fase disposaran de **5 minuts per exposar el seu projecte** i 5 minuts pel torn de preguntes, si escau. El contingut de la presentació serà el següent:

* Títol del projecte.
* Breu descripció de la idea empresarial, producte o servei (què, per què, com, quan, a qui), i si es tracta d’un projecte de millora o de nova creació.
* Trets més característics i innovadors del projecte.
* Identificar la categoria i el sector al que es presenten.

|  |  |
| --- | --- |
| Categoria General | Sector professional |
| * Projecte Emprenedor
 | * Energia, sostenibilitat i medi ambient
 |
| * Projecte Economia social i solidària
 | * Salut, esport i benestar
 |
|  | * Educació, cultura i lleure
 |
| * Hoteleria i turisme
 |
| * Indústria
 |

Els/les participants que passen a la tercera fase podrà presentar el seu projecte mitjançant una presentació en Power Point o similar.

#  Requisits de presentació del projecte final:

* La documentació complementària, com per exemple, els CV o les enquestes per a l’estudi de mercat, en el cas que se’n facin, aniran en els annexes.
* El projecte ha d’incloure un índex i ha d’estar numerat. Es recomana que no superi les 80/100 pàgines.

Els/les participants dels projectes guanyadors hauran de fer entrega del projecte d’empresa definitiu, on han de constar tots els punts anteriors del [Índex del projecte (pàgina 3).](#índex)

S’hauran d’entregar obligatòriament abans del **8 de maig de 2019.**

# Qualificació del jurat:

El jurat qualificarà cadascun dels projectes amb una puntuació màxima de **100** punts, establint la següent qualificació parcial tal i com s’indica:

* Innovació, investigació, originalitat de 0 a 20 punts
* Resposta a una necessitat de 0 a 10 punts
* Plantejaments teòrics i pràctics de 0 a 20 punts
* Comunicació i suport digital (Presentació del projecte) de 0 a 20 punts
* Viabilitat i aplicació pràctica de 0 a 20 punts
* Adaptació a la categoria i sector al que es presenta de 0 a 10 punts

Les puntuacions obtingudes es comunicaran als tutors un cop finalitzat el concurs.

La defensa dels projectes es valorarà fent la mitjana de les puntuacions dels membres del jurat.

# Proclamació dels premiats i lliurament de premis

El resultat del jurat i el guanyador i finalista es comunicarà al tutor dels alumnes **el dia 27 de març de 2019** i l’entrega dels premis als guanyadors, es farà el dia de l’acte de cloenda de curs, a la sala d’actes de l’Institut Poblenou.

# Confidencialitat i acceptació de les bases

L’Institut Poblenou entén que la propietat intel·lectual dels projectes presentats pertany als seus/seves autors/es. L’Institut podrà exposar en plataformes digitals i mitjans de comunicació social, fotografies dels participants, llistats dels presentats als concurs, i quanta informació consideri.

L’Institut Poblenou podrà divulgar els projectes, però no farà us d’ells amb fins lucratius, ni podrà vendre la patent o les idees que d’ells es puguin derivar sense la prèvia autorització escrita i signada dels autors.

La presentació al Concurs suposa el coneixement i acceptació d’aquestes bases per part dels participants. Les decisions del jurat en qualsevol cas és inapel·lable. L’organització es reserva el dret de poder modificar alguna de les dates indicades amb temps suficient als tutors.